แดดเริ่มร่ม ลมเริ่มตกก็ถึงเพลานั่งจิบชากาแฟตามธรรมเนียมของเหล่าบรรดาผู้ดีอังกฤษ วัฒนธรรมการดื่มชากาแฟนี้ถ่ายทอดมาหลายยุคหลายสมัยไม่เพียงแต่ในแดนตะวันตกอันไกลโพ้น แต่ได้แผ่ขยายความนิยมชมชอบบรรยากาศความชิลมาถึงแผ่นดินสยามแห่งนี้....

ร้านกาแฟนรสิงห์ แห่งนี้เป็นเรือนเทียบพระที่นั่งของเหล่าบรรดาข้าราชบริพาล ขุนน้ำขุนนางในกาลก่อน เปรียบก็เหมือนเรือนรับรองรอเข้าเฝ้านั่นเอง เวลาผ่านมานานหลายปีดีดักเรือนเทียบพระที่นั่งแห่งนี้ก็ได้รับการปรับปรุง ตกแต่งให้เข้ากับกาลสมัยโดยยังคงไว้ซึ่งกลิ่นไอแห่งตำนานที่เปี่ยมไปด้วยมนต์ขลังมิเสื่อมคลาย

ร้านกาแฟ นรสิงห์ ณ วังพญาไท พร้อมบริการเครื่องดื่มทั้งชา กาแฟ เบเกอร์รี่ สำหรับผู้เขียนแล้วรสชาติชาดูจะธรรมดาไม่โดดเด่นนัก แต่สิ่งที่อยากแนะนำเรียกว่ามาแล้วไม่ทานไม่ได้คงจะเป็นเมนูอาหารที่ทางร้านมีบริการอย่างค่อนข้างจำกัด เช่น ข้าวหน้าไก่ มัสมั่นไก่ ที่ต้องขอบอกว่ารสชาตินุ่มลิ้นสมกับเป็นตำรับชาววังจริงๆ (recommendอย่างแรง) อีกเมนูที่ถือว่าหาทานได้ไม่ง่ายนักอย่าง หมูเค็มขนมปังปิ้ง ที่เสิร์ฟมาพร้อมปลาดุกผัดพริกขิงกรอบๆ หอมอร่อยอย่าบอกใครเชียว(บอกเดี๋ยวหมด!!!)

นอกจากนี้ยังมีวาฟเฟิ้ล แอปเปิ้ลแคมเบิ้ล พาย ไว้ให้เลือกทานกันอีกด้วย

ในความคิดเห็นของผู้เขียน ถึงแม้รานนี้จะเป็นร้านกาแฟ แต่รสชาติไม่โดดเด่น แต่ขอrecommendอาหารที่ถือเป็นตำรับที่น่าประทับใจ จุดเด่นน่าจะเป็นความเป็นมาและการตกแต่งร้านที่มีกลิ่นไอแห่งอดีตที่อบอวนไปด้วยมนต์ขลัง นอกจากจะอิ่มท้อง ยังอิ่มใจกับที่มาที่ไปอันยาวนาน

ปอลิง พระราชวังพญาไทเปิดให้เข้าชมด้วย ซึ่งจะแบ่งเป็นรอบๆ ใครที่ว่างอยากเต็มอิ่มกับประวัติศาสตร์ ถือว่าไม่ควรพลาดเลยทีเดียว นะ จ๊ะ